5141 


02004513005970008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 451 

30 Μαϊου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση, έγκριση και προκήρυξη διενέργειας Στατι¬ 
στικών Εργασιών επί θεμάτων των Εθνικών Λογα¬ 
ριασμών. 1 

Ανάθεση, έγκριση και προκήρυξη διενέργειας στατι¬ 
στικών εργασιών για την εναρμόνιση του Δείκτη Τι- 
μών Καταναλωτή (Δ.Τ.Κ.) και την εναρμόνιση του 

Δείκτη Αξίας Λιανικών Πωλήσεων (Δ.Α.Λ.Π.). 2 

Έγκριση καταβολής διαφοράς τόκων επί των υφιστα¬ 
μένων υπολοίπων χορηγήσεων από δάνεια για κε¬ 
φάλαια κίνησης, των επιχειρήσεων μεταποίησης, τυ¬ 
ποποίησης και εξαγωγής επιτραπέζιων ελαιών των 


νομών Φωκίδας, Φθιώτιδας και Αιτωλοακαρνανίας, 3 

Καθορισμός του ύψους των μηνιαίων αποδοχών ταυ 
Προέδρου και του Αντιπροέδρου του Οργανισμού 

Επαγγελματικής Εκπαίδευσης και Κατάρτισης. 4 

Καθορισμός εξόδων παράστασης και κίνησης του 
Προέδρου του Οργανισμού Επαγγελματικής Εκ¬ 
παίδευσης και Κατάρτισης. 5 

Παροχή της Εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων για κάλυψη δα¬ 
νείου της στην ΔΕΗ ποσού 7.000 εκατ. δρχ. 6 

Διορισμός μελών Δ,Σ. του Ιδρύματος Κρατικών Υπο¬ 
τροφιών. 7 

Καθορισμός ποσοστού αμοιβής δικηγόρων του Δικη¬ 
γορικού Συλλόγου Χαλκιδικής από τις υποθέσεις α¬ 
ναγκαστικών απαλλοτριώσεων κάθε είδους. 8 

Καθορισμός του τύπου των σφραγίδων Υπηρεσιών 
του Υπουργείου Δημόσιας Τάξης. 9 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ, 9047/Γ-331 (1) 


Ανάθεση, έγκριση και προκήρυξη διενέργειας Στατιστι¬ 
κών Εργασιών επί θεμάτων των Εθνικών Λογαρια¬ 
σμών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 


των Π .Δ. 1143/80 «περί οργανισμού της ΕΣΥΕ» και 532/91 
«περί οργανισμού της Γ.Γ.ΕΣΥΕ». 

β. του Ν. 1558/85 «περί Κυβερνήσεως και Κυβερνητικών 
Οργάνων» του άρθρου 27 του Ν. 2081/92 και του άρθρου 
1 του Ν. 2469/1997. 

γ. του άρθρου 9του Ν. 2392/96 «πρόσβαση της Γενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ». 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. την απόφαση αριθ. 1107147/1239/006Α/4.10.96 του 
Υπουργού Οικονομικών με θέμα: «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 

2. Το συμβόλαιο αριθ. 629100018/9.1.97, το οποίο έχει 
συναφθεί μεταξύ της Γ.Γ. ΕΣΥΕ και του Στατιστικού Γ ρα¬ 
φείου των Ευρωπαϊκών Κοινοτήτων (ΕΕΙΒ03ΤΑΤ) και α¬ 
φορά στην διενέργεια στατιστικών εργασιών για θέματα 
της Δ/νσης των Εθνικών Λογαριασμών. 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ. ΕΣΥΕ (ειδ. φορέας 13-610) και ΚΑΕ 
5354) συνολικού ύψους τριάντα εκατομμυρίων 
(30.000.000) δρχ. για το οικονομικό έτος 1997. 

Η δαπάνη των 30.000.000 δ ρχ. θα βαρύνει τον ΚΑΕ 5354 
και θα καλυφθεί εξ ολοκλήρου από εμβάσματα της ΕΈ. τα 
οποία θα σταλούν σε λογαριασμό της Γ.Γ. ΕΣΥΕ στην Τ ρά- 
πεζατης Ελλάδος, σύμφωνα με την κοινή απόφαση των Υ¬ 
πουργών Συντονισμού και Οικονομικών 9611/3860/3.4.80 
με θέμα «Εμφάνιση δοσοληψιών του Ελληνικού Δημοσίου 
μετά των Ευρωπαϊκών Κοινοτήτων» και μέσω του Υπολό¬ 
γου Συμψηφισμού θα εγγραφούν στον προϋπολογισμό 
της Γ.Γ. ΕΣΥΕ (ειδ. φορέας 13-610 και ΚΑΕ 5354). 

4. Την σχετική εισήγηση με αριθ. ΙΑ-392/19.3.1997 της 
Δ'νσης Εθνικών Λογαριασμών και τη σύμφωνη γνώμη της 
Δ/νσης Μεθοδολογίας και Προγράμματος της Γ.Γ. ΕΣΥΕ. 
αποφασίζουμε: 

1. α. Αναθέτουμε στη Δ'νση Εθνικών Λογαριασμών της 
Γ.Γ. ΕΣΥΕ τις εργασίες: 

α) Εφαρμογή του ΕΣΟΛ του 1995 για τον υπολογισμό 
των ετησίων στοιχείων των Εθνικών Λογαριασμών, Προσ¬ 
διορισμός πηγών και εξόδων, καθώς και απαραίτητων ε¬ 
νεργειών για την εφαρμογή του. 

β) Εφαρμογή του ΕΣΟΛ του 1995 για τον υπολογισμό 
των τριμηνιαίων στοιχείων των Εθνικών Λογαριασμών, 
γ) Εφαρμογή του ΕΣΟΛ του 1995 για τον υπολογισμό 
των περιφερειακών στοιχείων των Εθνικών Λογαριασμών, 
δ) Υπολογισμός νέων εκτιμήσεων για τα ενοίκια, 
ε) Υπολογισμός οριστικών ετησίων στοιχείων των Εθνι¬ 
κών Λογαριασμών για το 1993. 

στ) Προπαρασκευαστικές εργασίες για τον υπολογι¬ 
σμό των ετησίων στοιχείωντων Εθνικών Λογαριασμών για 
το 1994. 

ζ) Διερεύνηση και προσδιορισμός των επιπτώσεων που 
έχουν οι διαφορές μεταξύ ΕΣΟΛ 1979 και ΕΣΟΛ 1995 επί 
των στοιχείων του Ακαθάριστου Εθνικού Προϊόντος. 

β. Εγκρίνουμε και προκηρύσσουμε την πραγματοποίη¬ 
ση των ανωτέρω εργασιών από τη Δ/νση Εθνικών Λογα¬ 
ριασμών της Γ.Γ. ΕΣΥΕ εντός του 1997. 

Οι εργασίες αυτές διεξάγονται στα πλαίσια του Στατι¬ 
στικού Προγράμματος 1993 - 1997 των Ε.Κ. και θα ολο¬ 
κληρωθούν έως το τέλος Δεκεμβρίου 1997. 

2. Οι ανωτέρω εργασίες αποσκοπούν στη βελτίωση της 
ποιότητας και αντιπροσωπευτικότηταςτωνπαρεχομένων 
στοιχείων, καθώς και στην επίτευξη συγκρισιμότητας με¬ 
ταξύ των αντιστοίχων στοιχείων των Κρατών - Μελών της 
Ε.Ε. 

3. Τα όργανα που θα χρησιμοποιηθούν για την πραγμα¬ 
τοποίηση των εργασιών αυτών θα είναι υπάλληλοι της 
Γ.Γ. ΕΣΥΕ, μόνιμοι και με σύμβαση Ι.Δ.. οι οποίοι θα απα¬ 
σχοληθούν και πέραν του κανονικού και του συνήθους υ- 
περωριακού ωραρίου εργασίας των Δημοσίων Υπηρε¬ 
σιών, καθώς και υπάλληλοι άλλων Δημοσίων Υπηρεσιών, 
Ν.Π,Δ.Δ. κ.λπ,, σε ειδικές ομάδες εργασίας, που θα συ¬ 
γκροτηθούν με απόφαση του Γενικού Γραμματέα της 
ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαΐου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

- »- 

Αριθ. 9046/Γ-335 (2) 

Ανάθεση, έγκριση και προκήρυξη διενέργειας στατιστι¬ 
κών εργασιών για την εναρμόνιση του Δείκτη Τιμών 
Καταναλωτή (Δ.Τ.Κ.) και την εναρμόνιση του Δείκτη Α¬ 
ξίας Λιανικών Πωλήσεων (Δ.Α.Λ.Π.). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «περί οργανώσεως της ΕΣΥΕ» και 
των Π.Δ. 1143/80 ·<περί οργανισμούτης ΕΣΥΕ» και 532/91 
«περί οργανισμού της Γ.Γ.ΕΣΥΕ». 

β.του Ν. 1558/85 «περί Κυβερνήσεως και Κυβερνητικών 
Οργάνων» του άρθρου 27 του Ν. 2081/92 και ταυ άρθρου 
1 του Ν. 2469/1997. 

γ. του άρθρου 9 του Ν. 2392/96 «πρόσβαση της Γ ενικής 


Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών 
καθώς και θεμάτων της Γ.Γ. ΕΣΥΕ». 

δ. του άρθρου 22 του Ν. 2362/95 «περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. την απόφαση αριθ. 1107147/1239/006Α74.10.96 του 
Υπουργού Οικονομικών με θέμα: «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 

2. α) Τους κανονισμούς (ΕΚ) αριθ. 2494/23.10.95 (Ε- 

257/27.10.95) του Συμβουλίου, 1749/9.9.96 (Ε- 

229/10.9.96) και 2214/20.11.96 (Ε296/21.11.96) της Επι¬ 
τροπής για τη θέσπιση Εναρμονισμένων Δεικτών Τιμών 
Καταναλωτή και 

β) το σχέδιο του Κανονισμού του Συμβουλίου της Ευρ- 
πωαϊκής Ένωσης για βραχυχρόνιους δείκτες (Ογ 3(1 Ηθρ- 
υΐαΐίοη οη $ΙτοιΤ Τθπτι Ιπάίοαίοιε - ΥοΓείοπ 11 (ίίηαΙ) 27 
δθρίθπηόθΓ 1996). 

3. Το συμβόλαιο αριθ. 631100009. το οποίο έχει συνα- 
φθεί μεταξύ της Γ.Γ. ΕΣΥΕ και του Στατιστικού Γ ραφείου 
των Ευρωπαϊκών Κοινοτήτων (ΕϋΡΙΟδΤΑΤ) και αφορά 
στην χρηματοδότηση των εργασιών για την εναρμόνιση 
του Δείκτη Τιμών Καταναλωτή. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού της Γ.Γ. ΕΣΥΕ (ειδ. φορέας 13-610) και ΚΑΕ 
5354 και ΚΑΕ 5332), συνολικού ύψους (73.740.000) δρχ. 
για τα οικονομικά έτη 1997 και 1998 και συγκεκριμένα 

37.140.000 δρχ. για το οικονομικό έτος 1997 και 
36,600.000 δρχ. για το οικονομικό έτος 1998 
Αναλυτικά, κατά ΚΑΕ, οι δαπάνες έχουν ως εξής: 
α) ΚΑΕ 5354, συνολικά 40.200.000 δρχ., από τις οποίες 
20.100.000 δρχ. για το οικονομικό έτος 1997 και 
20.100.000 δρχ. για το οικονομικό έτος 1998. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε. τα οποία θα σταλούν σε λογαριασμό 
της Γ.Γ. ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα «Εμφάνιση δοσολη- 
ψιώντου Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον προϋπολογισμό της Γ.Γ. ΕΣΥΕ (ειδ. 
φορέας 13-610 και ΚΑΕ 5354). 
β) ΚΑΕ 5332, συνολικά 33.540.000 δρχ. από τις οποίες 
17.040.000 δρχ. για το οικονομικό έτος 1997 και 
16.500.000 δρχ. για το οικονομικό έτος 1998 
Η δαπάνη αυτή θα καλυφθεί από το Επιχειρησιακό Πρό¬ 
γραμμα «Κλεισθένης» για την αναδιοργάνωση της Δημό¬ 
σιας Διοίκησης το οποίο χρηματοδοτείται κατά 50% από 
την Ε.Ε. 

5. Τις σχετικές εισηγήσεις με αριθ. Ζ-173/4.3.1997, Ζ- 
271/17.3.1997 και Ζ-300/26.3.97 της Δ'νσης Οικονομικών 
Δεικτών και τη σύμφωνη γνώμη της Δ'νσης Μεθοδολο¬ 
γίας και προγράμματος της Γ.Γ. ΕΣΥΕ, αποφασίζουμε: 

1. α. Αναθέτουμε στο Τμήμα Λιανικών Τιμών και Τιμα¬ 
ρίθμων και στο Τμήμα Δεικτών Λιανικών Πωλήσεων της 
Δ/νσης Οικονομικών Δεικτών της Γ.Γ. ΕΣΥΕ τη διεξαγωγή 
των στατιστικών εργασιών που απαιτούνται για την Εναρ¬ 
μόνιση του Δείκτη Τιμών Καταναλωτή καιτην Εναρμόνιση 
του Δείκτη Αξίας Λιανικών Πωλήσεων αντίστοιχα. 

β) Εγκρίνουμε και προκηρύσσουμε την πραγματοποίη¬ 
ση εντός των ετών 1997 και 1998 των ανωτέρω στατιστι¬ 
κών εργασιών από τα τμήματα Λιανικών Τιμών και Τιμα¬ 
ρίθμων και Δεικτών Λαινικών Πωλήσεωντης Δ/νσης Οικο¬ 
νομικών Δεικτών της Γ.Γ. ΕΣΥΕ. 

2. α. Σκοπός της Εναρμόνισης του Δείκτη Τιμών Κατα¬ 
ναλωτή (Δ.Τ.Κ.) είναι η επίτευξη συγκρισιμότητας στη μέ¬ 
τρηση του πληθωρισμού μεταξύ των Κρατών-Μελλών Ο 
Εν. Δ.Τ.Κ. θα χρησιμοποιηθεί από την Επιτροπή και το Ευ¬ 
ρωπαϊκό Νομισματικό Ίδρυμα (ΕΝΙ) στην εκτίμηση της 
σύγκλισης, ως προς τη σταθερότητα ίων τιμών, όπως α¬ 
παιτείται από τη Συνθήκη για την Ευρωπαϊκή Ένωση 
(Ε.Ε.) 

0 Εν Δ.Τ.Κ. δεν αντικαθιστά το εθνικό Δ.Τ.Κ., αλλά πα¬ 
ρέχει την καλύτερη στατιστική βάση για συγκρίσεις μετα¬ 
ξύ των δεικτών των Κρατών-Μελών της Ευρωπαϊκής Έ¬ 
νωσης και των σχετικών μεταβολών τους. 

β. Σκοπός της Εναρμόνισης του Δείκτη Αξίας Λιανικών 
Πωλήσεων {Δ.Α.Λ.Π.) είναι η επίτευξη συγκρισμότητας με 
τους αντίστοιχους δείκτες των Κρατών - Μελών της Ευ¬ 
ρωπαϊκής Ένωσης και το πεδίο εφαρμογής του θα καλύ¬ 
ψει τις δραστηριότητες των κλάδων 521 -526 της Αναθεω¬ 
ρημένης ταξινόμησης ΝΑΟΕ Αναθ. 1. 

3. α. Οι εργασίες για την εναρμόνιση του Δείκτη Τιμών 
Καταναλωτή, σύμφωνα με τους σχετικούς Κανονισμούς 
του Συμβουλίου της Ε.Ε., θα αφορούν στους εξής τομείς: 

α) Επέκταση της γεωργαφικής κάλυψης του Δ.Τ.Κ. στο 
Σύνολο της Χώρας. 

β) Μελέτη για την επιλογή του κατάλληλου τύπου υπο¬ 
λογισμού των επί μέρους δεικτών. 

γ) Μελέτη για την επιλογή του κατάλληλου δειγματολη¬ 
πτικού σχήματος. 

δ) Κάλυψη των ειδών του Εν. Δ.Τ.Κ. και υπολογισμός 
των απαιτουμένων υποδεικτών. 
ε) Μελέτη βασικών προδιαγραφών για την τιμοληψία 
στ) Μελέτη γιατηνένταξη στην κατάρτιση του Δ.Τ.Κ. νέ¬ 
ων σημαντικών αγαθών και υπηρεσιών. 

ζ) Συχνότητα ανανέωσης των συντελεστών στάθμισης, 
καθώς και ποιότητα αυτών. 

η) Προσαρμογές λόγω ποιοτικών διαφορών των ειδών 
β. Οι εργασίες για την Εναρμόνιση του Δείκτη Αξίας Λια¬ 
νικών Πωλήσεων. σύμφωνα με τον υπό ψήφιση σχετικό 
Κανονισμό του Συμβουλίου της Ε.Ε. θα είναι: 

α) Ταξινόμηση των επιχειρήσεων που θα αποτελόσουν 
τις πηγές λήψης των στοιχείων και οργάνωση της εργα¬ 
σίας για τη συγκέντρωση των μηνιαίων στοιχείων κύκλου 
εργασιών (τζίρου) από τις επιχειρήσεις. 

β) Επίλυση διαφόρων μεθοδολογικών θεμάτων όπως ο 
αποπληθωρισμός του Δείκτη η εποχική εξομάλυνση η ε¬ 
ξομάλυνση βάσει των εργασίμων ημερών των μηνών κ.λπ. 

γ) Κατάρτιση μηχανογραφικών προγραμμάτων για την 
επεξεργασία του Δείκτη. 

Η Εναρμόνιση του Δ.Τ.Κ. και του Δ.Α.Λ.Π. θα ολοκλη¬ 
ρωθεί έως τις 31 Δεκεμβρίου 1998. 

4. Για την πραγματοποίηση των ανωτέρω εργασιών θα 
χρησιμοποιηθούν: 

α) υπάλληλοιτης Γ.Γ. ΕΣΥΕ, μόνιμοι και με σύμβαση Ι.Δ. 
αορίστου χρόνου οι οποίοι μετά από κατάλληλη εκπαί¬ 
δευση θα απασχοληθούν και πέραντου κανονικού και ίου 
συνήθους υπερωριακού ωραρίου εργασίας των Δημο¬ 
σίων Υπηρεσιών. 

β) ιδιώτες - συνεργάτες για τη συλλογή ερωτηματολο¬ 
γίων επί των τιμών αφού εκπαιδευτούν κατάλληλα. 


γ) Ιδιώτες - εμπειρογνώμονες 

5. Η αμοιβή όσων απασχοληθούν στις ανωτέρω εργα¬ 
σίες θα καθορισθεί με νεότερες αποφάσεις μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 21 Μαΐου 1997 

ΟΙ ν ΠΟΥ*Τϋι 

ΡΟΜΙΚΗί ΟΙΚΟΝΟΜΙΑΣ ΥΟΥΠ. ΟΙΚΟΝΟΜΙΩΝ 

Γ. ΠΑΠΑΝΤΩΝΙΟΥ Ν. ΧΡΙ ΣΤΟΛΟ ΥΛΑΚΗΣ 

- 4 - 

Αριθ. 16552/Β.517 (3) 

Έγκριση καταβολής διαφοράς τόκων επί των υφισταμέ¬ 
νων υπολοίπων χορηγήσεων από δάνεια για κεφάλαια 
κίνησης των επιχειρήσεων μεταποίησης, τυποποίησης 
και εξαγωγής επιτραπέζιων ελαιών των νομών Φωκί¬ 
δας, Φθιώτιδας και Αιτωλοακαρνανίας. 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1 .Το Ν. 128/75 «Περίτροποποιήσεως και συμπληρώσε- 
ως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Το Ν. 1266/82 «Περί οργάνων ασκήσεως της νομι¬ 
σματικής, πιστωτικής και συναλλαγματικής πολιτικής και 
άλλες διατάξεις». 

3. Την πράξη του Διοικητή της Τ ράπεζαςτης Ελλάδος α- 
ριθμ. 1620/5.10.89 «Ρυθμίσεις οφειλών από τραπεζικό 
δανεισμό». 

4. Την ανάγκη ενίσχυσης των εξαγωγικών επιτραπέζιων 
ελαιών των Νομών Φ'ωκίδας, Φθιώτιδας και Αιτωλοακαρ¬ 
νανίας λόγω τωνπροβλημάτων που αντιμετωπίζουν από 
την καθυστέρηση της απόδοσης των οφειλομένων εθνι¬ 
κών ενισχύσεων και λόγω του δανεισμού από τις τράπε¬ 
ζες στον οποίον κατέφυγαν, ηροκειμένου να αναπληρώ¬ 
σουν τα ίδια κεφάλαια, αποφασίζουμε: 

1. Παρέχεται η ευχέρεια στις Τράπεζες να ρυθμίζουν το 
σύνολο των υφισταμένων μέχρι 31.12.1996 ληξιπροθέ¬ 
σμων και μη οφειλών από δάνεια για κεφάλαια κίνησης 
των επιχειρήσεων μεταποίησης, τυποποίησης και εξαγω¬ 
γής επιτραπέζιων ελαιών που είναι εγκατεστημένες και 
λειτουργούν στους Νομούς Φωκίδας. Φθιώτιδας και Αι¬ 
τωλοακαρνανίας με τους ακόλουθους όρους: 

α) Το ανωτέρω σύνολο θα αποτελέσει ένα νέο δάνειο 
που θα εξοφληθεί σε 10 χρόνια, με ίσες εξαμηνιαίες το¬ 
κοχρεωλυτικές δόσεις ή με ίσες εξαμηνιαίες χρεωλυτικές 
δόσεις (απλό χρεωλύσιο) και υπολογισμό των τόκων ανά 
εξάμηνο με το εκάστοτε εφαρμοζόμενο για τη ρύθμιση ε¬ 
πιτόκιο. 

β) Από το ανωτέρω σύνολο θα διαγράφει προηγουμέ¬ 
νως το 70% του συνόλου του υπολοίπου των υποχρεώσε¬ 
ων κατά την 31.3.1997, Το υπόλοιπο 30% θα καταβληθεί 
κατά 50% από το Δημόσιο εις βάρος του λογ/σμού του Ν. 
128 και το υπόλοιπο 15% από τους οφειλέτες με ελεύθε¬ 
ρο διακανονισμό. Οι πληρωμές του Δημοσίου από το 
λογ/σμό του Ν. 128 θα γίνουν σε 4 τριμηνιαίες δόσεις της 
πρώτης καταβληθησομένης ένα μήνα με την υ πογραφή 
της ρύθμισης. 

γ) Για τις επιχειρήσεις οι οποίες έχουν δανειοδοτηθεί με 
εκχώρηση των επιδοτήσεων του Δημοσίου και έχουν εξο¬ 
φλήσει τις υποχρεώσεις τους προς την Τράπεζα δια ιδίων 

κεφαλαίων παρέχεται η δυνατότητα επιδότησης των υπο¬ 
λοίπων των δανείων τους από κεφάλαιο κίνησης την 
30.4.1997 κατά 10 εκατ. μονάδες και μέχρις του ποσού 
της αρχικής επιδότησης προσαυξημένης κατά 50%. 

δ) Σε περίπτωση που δεν πληρωθούν δύο συνεχόμενες 
δόσεις το δάνειο θα καθίσταται στο σύνολό του ληξιπρό¬ 
θεσμο και απαιτητό, καταργουμενών των ρυθμίσεων και 
επαναβεβαιουμένου του συνολικού αρχικού οφειλομέ- 
νου ποσού. 

2. Προϋποθέσεις 

Οι προϋποθέσεις για την υπαγωγή των επιχειρήσεων 
στις ρυθμίσεις της παρούσης είναι: 

α) Οι επιχειρήσεις να είναι βιώσιμες μετά τη ρύθμιση. Η 
βιωσιμότητα θα κρίνεται από τις τράπεζες. Το χρονικό 
διάστημα μέσα στο οποίο πρέπει να κριθεί η βιωσιμότητα 
των επιχειρήσεων ορίζεται σε τρεις (3) μήνες από την η¬ 
μερομηνία υποβολής στις τράπεζες των αιτήσεων των εν¬ 
διαφερομένων για ρύθμιση των οφειλών τους. 

β) Οι οφειλές να προέρχονται από δάνεια που αποδε¬ 
δειγμένα χρησιμοποιήθηκαν για κεφάλαιο κινήσεως των 
επιχειρήσεων. 

3. Κάλυψη Δαπάνης 

Η δαπάνη που προκαλείται από την παράγραφο 1 της 
παρούσης θα βαρύνει το λογαριασμό του Ν. 128/75, ο ο¬ 
ποίος δημιουργείται από την παρακράτηση επί των χορη¬ 
γήσεων των Τραπεζών με σκοπό την επιδότηση επιτοκίων 
δανείων. Ο λογαριασμός αυτός επιδοτείται από τον Κρα¬ 
τικό Προϋπολογισμό μόνο σε περίπτωση ελλειμματικότη- 
τάς του και για το λόγο αυτό η τυχόν επιβάρυνση του Κρα¬ 
τικού Προϋπολογισμού δεν είναι δυνατόν να εκτιμηθεί. 

4. Η απόφαση αυτή αρχίζει να ισχύει από τη δημοσίευ¬ 
σή της στην Εφημερίδα της Κυβερνήσεως, εκτός αν άλ¬ 
λως ορίζεται στις διατάξεις της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐαυ 1997 

Ο ΥΠΟΥΡΓΟΙ 

ΠΑΝΝΟΣ ΠΑΠΑΝΤΩΝΙΟΥ 
-Φ- 

Αρίθ. 2037123/5534/0022 (4) 

Καθορισμός του ύψους των μηνιαίων αποδοχών του 
Προέδρου και του Αντιπροέδρου του Οργανισμού 
Επαγγελματικής Εκπαίδευσης και Κατάρτισης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 και 5 του άρθρου 18 του Ν. 
2009/1992 Εθνικό Σύστημα Επαγγελματικής Εκπαίδευ¬ 
σης και Κατάρτισης και άλλες διατάξεις (ΦΕΚ 18 τ.Α') και 
την παρ. 9β του άρθρου 30 του Ν. 2083/92 (ΦΕΚ 159 Α'). 

2. Τηναριθ. Η/9627/20.12.96 (ΦΕΚ 1 τ.Ν.Π.Δ.Δ. 13.1.97) 
απόφαση του Υπουργού Εθνικής Παιδείας και 
Θρησκευμάτων με την οποία ορίσθηκε ο Πρόεδρος του 
Ο.Ε.Ε.Κ. και την αριθ. Φ. 908/Η/1606/6.3.97 (ΦΕΚ 36 τ. 
Ν.Π.Δ.Δ./18.3.97) απόφαση του Υπουργού Εθνικής 
Παιδείας και Θρησκευμάτων, με την οποία διορίσθηκε ο 
Αντιπρόεδρος του Ο.Ε.Ε,Κ. 

3. Το άρθρο 40 του Ν. 849/78. 


4. Το άρθρο 29Α Ν. 1558/85 όπως προσετέθη με το άρ¬ 
θρο 27 Ν . 2081/92 και το γεγονός ότι με την απόφαση αυ¬ 
τή προκαλείται δαπάνη για το οικονομικό έτος 1997 
17.052.000 και για τα επόμενα έτη ετησΐως, δρχ. 
18.424.000, η οποία θα αντιμετωπισθείαπότις εγγεγραμ¬ 
μένες πιστώσεις υπό φορέα 0210 και ΚΑΕ 0211 του προ¬ 
ϋπολογισμού του Ν.Π.Δ.Δ. «ΟΡΓΑΝΙΣΜΟΣ ΕΠΑΓΓΕΛ¬ 
ΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ (Ο.Ε.Ε.Κ.)». 

5. Την αριθ. 1107147/1239/0006Α*/4.10.96 απόφαση 
του Πρωθυπουργού και Υπουργού Οικονομι- 
κών»Ανάθεση αρμοδιοτήτων στους Υφυπουργούς 
Οικονομικών», αποφασίζουμε: 

1. Καθορίζουμε το ύψος των μηνιαίων αποδοσών του 
Προέδρου του Οργανισμού Επαγγελματικής Εκπαίδευ¬ 
σης και Κατάρτισης (Ο.Ε.Ε.Κ.) στο ποσό των 750.000 (ε- 
πτακοσίωνπενήνταχιλιάδων)δρχ. ακαθάριστα, μηνιαίως. 

2. Καθορίζουμε το ύψος των μηνιαίων αποδοχών του α¬ 
ντιπροέδρου στο 70% των αποδοχών του Προέδρου. 

3. Οι αποδοχές των ανωτέρω σε περίπτωση που κατέ¬ 
χουν και έμμισθη θέση στον Δημόσιο Τομέα ή λαμβάνουν 
σύνταξη από υπηρεσία στον Δημόσιο Τομέα, δεν μπορεί 
να υπερβούν το ανώτατο όριο απολαβών της παρ. 1 του 
άρθρου 6 του Ν. 1256/82 όπως τροποποιήθηκε με το άρ¬ 
θρο 33 του Ν. 1326/83 και αντικαταστάθηκε με το άρθρο 
4 του Ν. 2303/95. 

4. Οι ως άνω αποδοχές καταβάλλονται από την ημερο¬ 
μηνία δημοσίευσης στην Εφημερίδα της Κυβερνήσεως 
(Φ.Ε.Κ.), της απόφασης του Υπουργού Εθνικής Παιδείας 
και Θρησκευμάτων για το διορισμό του Προέδρου και του 
Αντιπροέδρου του Ο.Ε.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαίου 1997 

οι ΥΠΟΥΡΓΟΙ 

ΥΦΥΠΟΥΡΓΌΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-Φ- 

Αριθ. 2037122/5533/0022 (5) 

Καθορισμός εξόδων παράστασης και κίνησης του 
Προέδρου του Οργανισμού Επαγγελματικής 
Εκπαίδευσης και Κατάρτισης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 4 και 5 του άρθρου 8 του Ν. 
2009/1992 Εθνικό Σύστημα Επαγγελματικής Εκπαίδευσης 
και Κατάρτισης και άλλες διατάξεις (ΦΕΚ 18 τ.Α') και την 
παρ. 9βτου άρθρου 30του Ν. 2083/92 (ΦΕΚ 159 Α). 

2. Το άρθρο 40 του Ν. 849/78. 

3. Το άρθρο 29Α Ν. 1558/85 όπως προσετέθη με το άρ¬ 
θρο 27 Ν. 2081/92 και το γεγονός ότι με την απόφαση αυ¬ 
τή προκαλείται δαπάνη για το οικονομικό έτος 1996 πο¬ 
σού δρχ. εννιακοσίων εξήντα χιλιάδων (960.000) και για 
τα επόμενα έτη ετησίως δρχ. εννιακοσίων εξήντα χιλιά¬ 
δων (960.000). η οποία θα αντιμετωπισθεί από τις εγγε- 
γραμένες πιστώσεις υπό φορέα 0240 - 0260 και ΚΑΕ 0245 
- 0262του προϋπολογισμού του Ν.Π.Δ.Δ. «ΟΡΓΑΝΙΣΜΟΣ 
ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 
(Ο.Ε.Ε.Κ.». 

4. Την αριθ. 1107147/1239/0006Α74.10.96 απόφαση 
Πρωθυπουργού και Υπουργού Οικονομικών «Ανάθεση 
αρμοδιοτήτων στους Υφυπουργούς Οικονομικών», απο¬ 
φασίζουμε: 

1. Καθορίζουμε τα έξοδα παράστασης και κίνησης που 
καταβάλλονται μηνιαίως στον Πρόεδρο του Οργανισμού 
Επαγγελματικής Εκπαίδευσης και Κατάρτισης (Ο.Ε.Ε.Κ.), 

α. Έξοδα παράστασης 40.000 δρχ. (σαράντα χιλιάδες) 
το μήνα. 

β. Έξοδα κίνησης 40.000 δρχ. (σαράντα χιλιάδες) τον 
μήνα. 

2. Τα ως άνω έξοδα καταβάλλονται από την ημερομηνία 
δημοσίευσης στην Εφημερίδα της Κυβέρνησης της από¬ 
φασης του Υπουργού Εθνικής Παιδείας και Θρησκευμά¬ 
των για το διορισμό του Προέδρου του Ο.Ε.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-Φ- 

Αριθ. 2027028/3779/0025 (6) 

Παροχή της Εγγύησης του Ελληνικού Δημοσίου στην 
Ευρωπαϊκή Τράπεζα Επενδύσεων για κάλυψη δανείου 
της στη ΔΕΗ ποσού 7.000 εκατ. δρχ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚ 143/Α/12.7.95), 
τουάρθ. 5του Ν. 2432/96,τηςπαραγρ. ΙΟτουάρθρου 15 
του Ν. 2469/97. 

2. Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (ΣΥΝΕΔΡΙΑΣΗ αριθ. 73/20.5.1997 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου. 

3. Το αριθ. 11474/ΔΕΚΟ 549/16.4.97 έγγραφο του 
Υπουργείου Εθνικής Οικονομίας. 

4. Την αριθ. 36/2.4.97 απόφαση του Διοικητικού 
Συμβουλίου της ΔΕΗ. 

5. Το αριθ. 4367/18.4.97 έγγραφο της ΔΕΗ με το οποίο 
ζητάει την εγγύηση του Δημοσίου για την κάλυψη του α¬ 
νωτέρω δανείου. 

6. Το από 22.4.97 έγγραφο της Ευρωπαϊκής Τράπεζας 
Επενδύσεων. 

7. Την κοινή απόφαση του Πρωθυπουργού και του 
Υπουργού Οικονομικών αριθ. 1107147/ 1239/ 0006Α*/ 
4.10.96 «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών», αποφα¬ 
σίζουμε: 

Παρέχουμε την εγγύηση του Ελληνικού Δημοσίου στην 
Ευρωπαϊκή Τράπεζα Επενδύσεων για την μεταξύ αυτής 
και της Δημόσιας Επιχείρησης Ηλεκτρισμού, σύναψη δα¬ 
νείου ποσού επτά δισεκατομμυρίων (7.000 εκατ.) δρχ. για 
τη χρηματοδότηση του έργου «5η Μονάδα Αηε Αγ. 
Δημητρίου και ΒυπΚθΓ λιγνίτη στο Ν. Π. Πτολεμαίδας». 


Με την απόφαση αυτή αναλαμβάνουμε την υποχρέωση 
να καλύψουμε τις υποχρεώσεις της ΔΕΗ που απορρέουν 
από τη σύμβαση δανείου που θα υπογράφει μεταξύ της 
ΔΕΗ καιτηςΕυρωπάϊκήςΤράπεζας επενδύσεων, σε περί¬ 
πτωση καθυστέρησης εξόφλησης ληξιπρόθεσμης δόσης 
ή τόκων εκ μέρους της ΔΕΗ. 

Καθορίζουμε προμήθεια υπέρ του Δημοσίου για την πα¬ 
ρεχόμενη εγγύησή του 0,5%, η οποία θα υπολογίζεται και 
θα αποδίδεται σ’ αυτό από τη ΔΕΗ σύμφωνα με τα οριζό¬ 
μενα στο έγγραφό μας αριθ. 2009593/1391/7.2.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαίου 1997 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 

-♦- 

Αριθ. 62/3508 (7) 

Διορισμός μελών Δ.Σ. του Ιδρύματος Κρατικών 
Υποτροφιών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις της παραγράφου 2 του άρθρου 2 του Ν. 
2158/1993 (Φ.Ε.Κ. 109 τ.Α') «Εκσυγχρονισμός του 
Ιδρύματος Κρατικών Υποτροφιών (Ι.Κ.Υ.) και άλλες διατά¬ 
ξεις» και την αριθ. Β2/2700/29.4.94 Υπουργική Απόφαση 
(Φ,Ε.Κ, 504 τ,Β') «Διορισμός μελών Δ.Σ. του Ιδρύματος 
Κρατικών Υποτροφιών», αποφασίζουμε: 

Διορίζουμε ως μέλη του Δ.Σ. του Ιδρύματος Κρατικών 
Υποτροφιών (I .Κ.Υ.), σε αντικατάσταση των μελών των ο¬ 
ποίων η θητεία έχει λήξει ή έχουν παραιτηθεί, τους εξής: 

Α. Τακτικά μέλη: 

1. Βασενχόφεν Λουδοβίκο, Καθηγητή ΕΜΠ, για το υπό¬ 
λοιπο της θητείας (μέχρι 30.6.98) της παραιτηθείσης 
Ελένης Μπαντέκα - Αναπληρώτριας Καθηγήτριας του 
Ε.Μ.Π, 

2. Αντωνίου Αντώνιο, Καθηγητή ΤΕΙ Πειραιά. 

3. Γαλανή Ευστράτιο, Καθηγητή ΕΜΠ. 

4. Οικονομίδη Νικόλαο, Καθηγητή Πανεπιστημίου 
Αθηνών. 

5. Ποταμιάνο Γεράσιμο, Διπλωματούχο Μηχανικό - 
Οικονομολόγο. 

Β. Αναπληρωματικά μέλη: 

1. Παυλόπουλο Ανδρέα, Επίκουρο Καθηγητή του 
Γεωπονικού Πανεπιστημίου Αθήνας. 

2. Καρτάλη Γεώργιο, Καθηγητή Παν/μίου Θράκης. 

3. Μαυριά Κωνσταντίνο, Καθηγητή του Πανεπιστημίου 
Αθήνας. 

4. Λαμπράκη - Πλάκα Μαρίνα, Καθηγήτρια της 
Ανωτάτης Σχολής Καλών Τεχνών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

Αριθ. 50658 (8) 

Καθορισμός ποσοστού αμοιβής δικηγόρων του 
Δικηγορικού Συλλόγου Χαλκιδικής, από τις υποθέσεις 
αναγκαστικών απαλλοτριώσεων κάθε είδους, 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τιςδιατάξειςτωνάρθρων9Ν. 1093/80και22§ ΙΟαΝ. 
1868/89. 

2) Την αριθμ. 68390/84 (ΦΕΚ628/84Β) απόφαση μας. 

3) Την αριθμ. 32/30.12.96 ομόφωνη απόφαση του Δ.Σ. 
του Δικηγορικού Συλλόγου Χαλκιδικής, αποφασίζουμε: 

Καθορίζουμε το ποσοστό αμοιβής δικηγόρων του 
Δικηγορικού Συλλόγου Χαλκιδικής από τις υποθέσεις α¬ 
ναγκαστικών απαλλοτριώσεων κάθε είδους, περιλαμβα- 
νομένων και των υποθέσεων για την εφαρμογή τουσχεδί- 
ου πόλεως και οικισμών, διαπλάτυνσης οδών, κόμβων, 
διαμόρφωσης κοίτης ποταμών καιχειμάρρων, σύστασης 
δουλείας υπέρ του Δημοσίου ή Ν.Π.Δ.Δ. σε ενιαίο ποσο¬ 
στό εννέα στις εκατό (9%) για όλες τις περιπτώσεις απαλ¬ 
λοτριώσεων επί του ποσού αποζημιώσεως, όπως αυτή 
καθορίζεται με απόφαση εκτιμητικής επιτροπής του άρ¬ 
θρου 15 Ν ,Δ. 797/71 ή με δικαστική απόφαση για καθορι¬ 
σμό προσωρινής ή οριστικής μονάδος αποζημιώσεως, α¬ 
νάλογα με το στάδιο περαίωσης αυτών. 

Στην ανωτέρω αμοιβή περιλαμβάνεται και η επιδικαζό¬ 
μενη δικαστική δαπάνη μετά την αφαίρεση του ποσού 
που κατέβαλε ο εντολέας στον δικαιούχο δικηγόρο για 
την κάλυψη των εξόδων της δίκης. 

Η αμοιβή των δικηγόρων που παρίατανται στις δίκες α¬ 
ναγκαστικών απαλλοτριώσεων για την εφαρμογή των σχε¬ 
δίων πόλεων ορίζεται κατά τα ανωτέρω, αλλά μόνον στο 
ποσό της αποζημιώσεως, που παραμένει μετά τους συμ¬ 
ψηφισμούς των αποζημιώσεων μεταξύ των υποχρέων. 

Την πιο πάνω αμοιβή και δικαστική δαπάνη δικαιούται 
να λάβει στο ακέραιο ο δικηγόρος, αν παραστεί κατά τη 
συζήτηση τόσο της υπόθεσης περί προσδιορισμού προ¬ 
σωρινής ή οριστικής τιμής μονάδας, όσο και της αναγνώ¬ 
ρισης δικαιούχων. 

Στην περίπτωση, κατά την οποία παραστεί άλλος δικη¬ 
γόρος στην υπόθεση περί προσδιορισμού προσωρινής ή 
οριστικής τιμής μονάδος και άλλος στην υπόθεση για την 
αναγνώριση δικαιούχων, θα λάβει ο μεν πρώτος το 1/3 ο 
δε δεύτερος τα 2/3 της κατά τα παραπάνω οριζόμενης α¬ 
μοιβής. 

Από την κατά τα ανωτέρω εισπραττόμενη αμοιβή και δι¬ 
καστική δαπάνη παρακρατείται από τον Δικηγορικό 
Σύλλογο Χαλκιδικής το ποσοστό που προβλέπεται από 
την απόφασή μας αρ. 68390/84 (ΦΕΚ 628/84 Β) το δε υ¬ 
πόλοιπο ποσοστό αποδίδεται στον δικαιούχο δικηγόρο 
μετά από παρέλευση πέντε εργάσιμων ημερών. 

Το ανωτέρω ποσοστό παρακράτησης δεν διαφοροποι¬ 
είται και αν ακόμη παρίατανται περισσότεροι δικηγόροι 
στην ίδια υπόθεση. Ο δικηγόρος που πρόκειται να χειρι¬ 
στεί υπόθεση από τις αναφερόμενες στο άρθρο 1 και έχει 
συμφωνήσει την εργολαβική της ανάληψη, θα παραλαμ- 
βάνει από τον Σύλλογο θεωρημένο σχέδιο εργολαβικού, 
θα καταθέτει σε αντίγραφα του εργολαβικού στη γραμ¬ 
ματεία του Συλλόγου πριν από κάθε δικαστική ή εξώδικη 
ενέργειά του. 

Η παράλειψη υποβολής του αντιγράφου αποτελεί πει¬ 
θαρχικό αδίκημα. 


Στο εργολαβικό θα περιλαμβάνεται όρος για την παρα¬ 
κράτηση από τον Σύλλογο του ποσοστού που προβλέπε- 
ται από την αριθμ. 68390/84 (ΦΕΚ 628/84 Β) απόφασή 
μας. 

Εάν ο δικηγόρος έχει καταθέσει στο Ταμείο 
Παρακαταθηκών και Δανείων αντίγραφο του κατατεθέ- 
ντας στην Γραμματεία του Δικηγορικού Συλλόγου 
Χαλκιδικής εργολαβικού, το Ταμείο Παρακαταθηκών και 
Δανείων υποχρεούται να παρακρατήσει από το ποσό της 
αποζημιώσεως το συμφωνηθέν στο εργολαβικό ποσό της 
αμοιβής του Δικηγόρου και να το αποδώσει στο 
Δικηγορικό Σύλλογο Χαλκιδικής. 

Στην περίπτωση που δεν έχει συνταγεί εργολαβικό, το 
Ταμείο Παρακαταθηκών και Δανείων υποχρεούται να πα¬ 
ρακρατήσει απότο ποσό της αποζημιώσεως τα ποσό α¬ 
μοιβής του Δικηγόρου που ορίστηκε με την δικαστική α¬ 
πόφαση περί καθορισμού προσωρινής ή οριστικής τιμής 
μονάδος αποζημιώσεως και να το αποδώσει στον 
Δικηγορικό Σύλλογο Χακλκιδικής. 

Δεν μπορεί δικηγόρος μέλος του Συλλόγου να νομιμο¬ 
ποιήσει δικηγόρο άλλου Συλλόγου σε δίκη αναγκαστικής 
απαλλοτριώσεως κατά παράβαση των ανωτέρω οριζόμε¬ 
νων. 

Η εν λόγω νομιμοποίηση δεν είναι δυνατή αν δεν τηρη¬ 
θεί η ανωτέρω διαδικασία η οποία είναι δεσμευτική και για 
τον νομιμοποιούμενο δικηγόρο. 

Τα ανωτέρω ισχύουν και για τις εκκρεμείς υποθέσεις α¬ 
ναγκαστικών απαλλοτριώσεων. Τα εργολαβικά των εκ¬ 
κρεμών υποθέσεων πρέπει να κατατεθούν στον 
Δικηγορικό Σύλλογο μέχρι 30.6.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαίου 1997 

Με εντολή Υπουργού 

Ο Γενικός Γραμματέας 
Κ. ΝΤΑΙΑΙΑΝΑΣ 

- *- 

Αριθ. 7011/11/26-0 (9) 

Καθορισμός του τύπου των σφραγίδων Υπηρεσιών του 
Υπουργείου Δημόσιας Τάξης. 

Ο ΠΡΟΪΣΤΑΜΕΝΟΣ ΤΟΥ ΚΛΑΔΟΥ ΔΙΟΙΚΗΤΙΚΗΣ 

ΥΠΟΣΤΗΡΙΞΗΣ ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑζΗΣ 

Έχοντας υπόψη: 

1. Τις διατάξεις του Ν. 48/1975 «Περί της Εθνικής 
Σημαίας της Ελλάδος, του Εμβλήματος της Ελληνικής 
Δημοκρατίας, του όρκου των αναλαμβανόντων δημοσίων 
εν γένει υπηρεσίαν, του τύπου των σφραγίδων των 
Δημοσίων Αρχών και των εγγράφων τούτων» (Α -108). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α -137), το οποίο 
προστέθηκε με το άρθρο 27 του Ν. 2081/1992 (Α· 154) και 
τροποποιήθηκε με το άρθρο 1 παρ. 2 εδάφ. α· του Ν. 
2469/1997 (Α-38). 

3. Τις διατάξεις του άρθρου 1 Κεφάλαιο Δ-παρ. ΙΟτης 
7004/3/12-νζ· από 30.4.1996 απόφασης του Υπουργού 
Δημόσιας Τάξης «Μεταβίβαση αρμοδιοτήτων στο Γενικό 
Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του 
Υπουργείου Δημόσιας Τάξης» (Β 320/8.5.1996). 

4. Το γεγονός ότι από τις διατάξεις της παρούσας από- 

φάσης δεν πρακαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Τήρηση Υπηρεσιακών σφραγίδων 

1. Οι Υποδιευθυντές Ασφαλείας και τα Τμήματα Δίωξης 
Ναρκωτικών των Αστυνομικών Διευθύνσεων Ιωαννίνων, 
Καστοριάς, Σερρών και Θεσπρωτίας, που προβλέπονται 
απάτα Π.Δ. 398/1996 (Α-267) και39/1997 (Α-37),τηρούν 
ίδια σφραγίδα που τίθεται, κατά τις κείμενες διατάξεις, 
στα έγγραφα που εκδίδονται από τις Υπηρεσίες αυτές. 

2. Οι σφραγίδες των Υπηρεσιών της προηγούμενης πα¬ 
ραγράφου αποτελούνται από τρεις επάλληλους και ομό¬ 
κεντρους κύκλους. Η διάμετρος του εξωτερικού κύκλου 
είναι μήκους 0,04 του μέτρου και εντός αυτού αναγράφε¬ 
ται ο τίτλος «ΕΛΛΗΝΙΚΗ ΔΗΜΟΚΡΑΤΙΑ». Στον εσωτερικό 
κύκλο και στο κέντρο αυτού απεικονίζεται το έμβλημα της 
Ελληνικής Δημοκρατίας, όπως καθορίζεται από το άρθρο 
2 του Ν. 48/1975. Στο δεύτερο κύκλο αναγράφεται κυκλι¬ 
κά στο κάτω μέρος το όνομα της Υπηρεσίας που τηρεί τη 
σφραγίδα και στο άνω μέρος το όνομα της υπερκείμενης 
Υπηρεσίας. Ειδικότερα: 

α. Στις σφραγίδες των Υποδιευθύνσεως Ασφαλείας ως 
υπερκείμενη Υπηρεσία φέρεται η οικεία ΑΣΤΥΝΟΜΙΚΗ 
ΔΙΕΥΘΥΝΣΗ (συνημμένο υπόδειγμαί}. 

β. Στις σφραγίδες των Τμημάτων Δίωξης Ναρκωτικών 
ως υπερκείμενη Υπηρεσία φέρεται η οικεία 
ΥΠΟΔΙΕΥΘΥΝΣΗ ΑΣΦΑΛΕΙΑΣ (συνημμένο υπόδειγμα 2). 


Αρθρο 2 

Αντίτυπα σφραγίδων. Υπεύθυνοι φύλαξης 

1. Ο αριθμός των αντιτύπων των σφραγίδων, που απαι¬ 
τούνται για τη λειτουργία κάθε Υπηρεσίας, ορίζεται με 
διαταγή του Διευθυντή της οικείας Αστυνομικής 
Διεύθυνσης. Οι επιπλέον, της μιας, σφραγίδες κάθε 
Υπηρεσίας, αριθμούνται. 

2. Υπεύθυνοι για τη φύλαξη των σφραγίδων είναι οι 
Διευθυντές ή Διοικητές των Υπηρεσιών που τηρούν τις 
σφραγίδες, οι οποίοι με έγγραφη διαταγή τους μπορούν 
να αναθέτουν τη φύλαξη αυτών σε οποιονδήποτε αρμό¬ 
διο υφιστάμενό τους, κατά την κρίση τους. Με την ίδια ή 
άλλη διαταγή ορίζονται και οι υπεύθυνοι για τη χρησιμο¬ 
ποίηση των σφραγίδων αυτών, κατά τις κείμενες διατά¬ 
ξεις. 

Άρθρο 3 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. - 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα, 20 Μαίου 1997 

Ο Προϊστάμενος Κ.Δ.Υ. 

Αντ/γος ΔΗΜΗΤΡΙΟΣ ΜΗΤΡΟΠΟΥΛΟΣ 




-< ΓΗ 

ΛΛΗΝΙΚΗ ΔΗΜΟΚΡΑΤΙΑ 
ΠΟΥΡΓΕΙΟ ΔΗΜΟΣΙΑΣ ΤΑΞΗΣ 
ΕΛΛΗΝΙΚΗ ΑΣΤΥΝΟΜΙΑ 
ΚΛΑΔΟΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ 
ΔΙΕΥΘΥΝΣΗ ΜΕΛΕΤΩΝ 


10 ΠΡΟΓΡΑ,ΥΜΑΤ. ΚΑΙ 0? 


-6 



νο ατΓ.ν 7011/11 / 26-α από 2,0 -5-1997 
κ. Προϊσταμένου Κ.Δ.Υ./Υ.Δ.Τ.) 



Αθήνα, 2.0 Μαίου 1997 


Ο ΤΜΗΜΑΤΑΡΧΗΣ 
ΔΗΜ. ΝΙΚΟΛΑΚΟΠΟΥΛΟΙ 
ΑΣΤΥΝ. ΥΠΟΔ/ΝΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







